Nagytiszteletű Írótársam, Arany János!

Bátorkodom írásban tiszteletemet tenni Önnél; kérem, fogadja egy ösztönzésre váró költő sorstárs szavait!
Elbizonytalanodtam gondolataimban, mert szeretném verseimet a világ elé tárni. Gyűjteményemhez kérem parnasszusi támogatását; mint tette azt korábban Tragédiámnál.
Az emberiség sorsának nagy kérdései után most az egyén érzelme került nálam a középpontba, amely kötődik a látottakhoz, környezethez, társadalomhoz.
A drámát sem hanyagolom, hisz egy vezéralak (Mózesé) körvonalazódik már fejemben, kinek a tömeghez kötődő tette legalább oly jelentős, mint az én lelkem virágai.
Hazám történelmi folyamata tettekre szólít. de szeretném, ha ezen említett virágok nem hervadnának el észrevétlenül, megmutathatnák szépségüket az érző közönségnek. Elképzelésem segédletét P.S. csatolom.
Tisztelettel várom válaszát.

Híve: Madách Imre

Kedves Költőtárs, kedves Imre!

Megvallom, örömmel és várakozással bontogattam levelét. Pestre érkezvén, a nagy forgatag összekavarta kezdetben a nagykörösi nyugalomhoz szokott elmémet-lelkemet.
Ugyanakkor hamar meg kellett találjam a pályát, melyen teendőim sínre kerültek, mert a sok ember, a még több álszenteskedés, s a költészet háttérbe szorítása megbolygatta klasszikusokon nevelkedett lelkem békéjét. Ezért, mint egykoron Bolond Istók nevével, most egy magát önkezével költői Parnasszusra emelő inas, Vojtina Mihály segítségével adnám át gondolataimat.
Látni fogja, hogy nemcsak költőtársak, de sorstárak is vagyunk. Ha eszmecserénk előbbre viszi Önt tetteiben, örömömet lelem benne. Önelemzésünk, értékrendünk nem öncélú, hanem a társaság jobbítását szolgálja. Az esztétika mellett gondolkodtat, tréfálkozása mellett figyelemfelkeltő. Ajánlom hát figyelmébe az utóiratba küldött „csontvázat”.
Kíváncsian várom a kiteljesedett művet és válaszát az én „tákolmányomra”.
Maradok tisztelettel: Arany János